kalixlouiis/myanmar-wikipedia-corpus huggingface dataset:
ဂူဂယ်၏ အကူအညီဖြင့် အစားထိုးစွမ်းအင်နည်းညာများတွင် ဆက်လက် ကူညီရန် ကတိပေးခဲ့သည်။
ဘရင်းနှင့် ပေ့ချ်တို့သည် ၂၀၀၇ခုနှစ်တွင် ရိုက်ကူးခဲ့သော “ကျိုးပဲ့သွားသော မြှားများ” ဘရုတ်ကင်း အဲရိုးစ် ဟုအမည်တွင်သည့် ရုပ်ရှင်၏ အဓိကထုတ်လုပ်သူများဖြစ်ကြသသည်။
အသိမှတ်ပြု ဆုတံဆိပ်များရရှိမှု ၂၀၀၃ ခုနှစ်တွင် ဘရင်းမ်နှင့် ပေ့ချ် နှစ်ယောက်စလုံးကို အိုင်အီးစီးပွားရေးကျောင်းမှ ဂုဏ်ထူးဆောင် အမ်ဘီအေဘွဲ့ကို ပေးအပ်ခဲ့သည်။
စွန့်ဦးတီထွင်စိတ်ဓာတ် နှင့် စီးပွားရေးလုပ်ငန်း အသစ်များကို ဦးဆောင်ဖန်တီးနိုင်သည့် စွမ်းဆောင်ရည် ရှိသူများ၏ ကိုယ်စားပြုအဖြစ် ဂုဏ်ပြုခံရခြင်းဖြစ်သည်။
၂၀၀၄ ခုနှစ်တွင် မာကိုနီဖောင်ဒေးရှင်းမှ ချီးမြှင့်သော အင်ဂျင်နီယာအလုပ်၏ အမြင့်ဆုံးဂုဏ်ထူးဆောင်ဆုကို ရရှိခဲ့ပြီး ကိုလံဘီယာတက္ကသိုလ်တွင်ရှိသော ထိုဖောင်ဒေးရှင်း၏ ဖဲလ်လိုးအဖြစ်ရွေးချယ်ခံခဲ့ရသည်။
ထိုသို့ရွေးချယ်ခံရစဉ် ဖောင်ဒေးရှင်း၏ ဥက္ကဋ္ဌဂျွန်ဂျေးအိုင်စလင်က “အင်ဖော်မေးရှင်းများကူးလူး ဆက်သွယ်ခြင်းနည်းလမ်းများကို အခြေခံမှစ၍ ပြောင်းလဲစေခဲ့သူများ” ဟုဂုဏ်ပြုကြေညာခဲ့သည်။
ထို့နောက်တွင် သူတို့နှစ်ယောက်သည် ကမ္ဘာ့ဩဇာအရှိဆုံး ဆက်သွယ်ရေးနည်းပညာ စွန့်ဦးတီထွင်သူ ၃၂ဦးတွင် ပါဝင်ခဲ့သည်။
၂၀၀၅ခုနှစ်တွင် ဘရင်းမ်နှင့် ပေ့ချ် နှစ်ယောက်စလုံးကို အမေရိကန် ဝိဇ္ဇာနှင့် သိပ္ပံအကယ်ဒမီ၏ ဖဲလ်လိုးအဖြစ်ရွေးချယ်ခဲ့သည်။
ကမ္ဘာ့ စီးပွားရေးဖိုရမ်မှ ပေ့ချ်ကို မနက်ဖြန်များအတွက် ကမ္ဘာ့ခေါင်းဆောင်ဟု အမည်တွင်စေခဲ့ပြီး အိပ်စ် (X) ပရိုက်စ်မှ ပေ့ချ်ကို ဘုတ်အဖွဲ့၏ အဖွဲ့ဝင်အဖြစ်ရွေးချယ်ခဲ့သည်။
၁၉၉၈ခုနှစ်တွင်ပီစီမဂ္ဂဇင်းမှ ဂူဂယ်လ်ကို ထိပ်တန်းဝဘ်ဆိုက်ဒ်နှင့်ရှာဖွေရေးအင်ဂျင် ထိပ်တန်း၁၀၀တွင် ထည့်သွင်း ဖော်ပြခဲ့သည်။
၁၉၉၉ခုနှစ်တွင်မူ ဂူဂယ်လ်သည် နည်းပညာထူးချွန်ဆု ကိုဝဘ်ဆိုက်ဒ် အသုံးချမှုဆိုင်ရာ တီထွင်မှုအတွက် ရရှိခဲ့သည်။
၂၀၀၀ ခုနှစ်တွင် ပီးပါလ်းဗွိုက်မှ နည်းပညာထူးချွန်မှုအတွက်ချီးမြှင့်သော ဝက်ဘ်ဘီးဆု၊ ၂၀၀၁ခုနှစ်တွင် ထူးချွန်သောရှာဖွေရေးဝန်ဆောင်မှုဆု၊ အကောင်းဆုံးရှာဖွေရေးအင်ဂျင်တံဆိပ်ဆု၊ အကောင်းဆုံးဒီဇိုင်းဆု၊ အသုံးပြုရအလွယ်ကူဆုံး ရှာဖွေရေးအင်ဂျင်ဆုနှင့် ရှာဖွေရေးအင်ဂျင် စောင့်ကြည့်ရေးဆုပေးပွဲတွင် အကောင်းဆုံးရှာဖွေရေး ပုံစံဆုကို ရရှိခဲ့သည်။
၂၀၀၄ ခုနှစ်တွင် အေဘီစီဝေါလ်နယူးစ်တူနိုက်မှ ပေ့ချ်နှင့် ဘရင်းမ်ကို ရက်သတ္တပတ် ၏အကောင်းဆုံးပုဂ္ဂိုလ်များ အဖြစ်ရွေးချယ်ခဲ့သည်။
ပေ့ချ်သည် ၂၀၀၉ ခုနှစ် မေလ ၂ရက်နေ့တွင် မီချီကန်တက္ကသိုလ်မှ ကျင်းပသော၂၀၀၉ ခုနှစ် ပညာသင်နှစ်ဘွဲ့နှင်းသဘင် အခမ်းအနားတွင် ဂုဏ်ထူးဆောင်ဒေါက်တာဘွဲ့ကို ရရှိခဲ့သည်။
သူသည်နှစ်စဉ်တစ်ဒေါ်လာသာလျော်ကြေးအဖြစ်ရရှိသောလည်း ၂၀၀၉ ခုနှစ်တွင် ဖော့ဘ်စ်မဂ္ဂဇင်း ၏ကမ္ဘာ့ အချမ်းသာဆုံးဘီလီယံနာစာရင်းတွင် ၂၆ ယောက်မြောက်အဖြစ် ရွေးချယ်ခံခဲ့ရသည်။
အမေရိကန်နိုင်ငံ၏ ၁၁ ယောက်မြောက်အချမ်းသာဆုံးအဖြစ်ဖော်ပြခြင်းလည်းခံခဲ့ရသည်။
လီကျောက်ကျီး (李兆基) GBM သည် ၁၉၂၈ ဇန်နဝါရီ ၂၉ တွင် တရုတ်နိုင်ငံ၊ ကွမ်တုံးရှိ ရွှင့်တယ်ရပ်ကွက်၌ မွေးဖွားခဲ့သည်။
သူသည် အိမ်ရာမြေ အသုံးချလုပ်ငန်း လုပ်ကိုင် တယောက်ဖြစ်ပြီး Henderson အိမ်ရာခြံမြေ အသုံးချ လုပ်ငန်း၏ အများဆုံးပိုင်ဆိုင်သူ ပိုင်ရှင်တယောက်ဖြစ်သည်။
(HKSE: 0012) Henderson Land Development သည် အိမ်ရာခြံမြေနှင့် သက်ဆိုင်သည့် လုပ်ငန်းအားလုံးကို ပေါင်းစပ်လုပ်ကိုင်သော အဖွဲ့အစည်းတခု ဖြစ်ပြီး အိမ်ရာခြံမြေများ၊ ဟိုတယ်များ၊ စက်မှုလုပ်ငန်းများနှင့် အများပြည်သူသုံးရန် ကျောက်မီးသွေးဓာတ်ငွေ့ထုတ်လုပ်သည့် လုပ်ငန်း၊ အင်တာနက် ဝန်ဆောင်မှု လုပ်ငန်းများကို ပိုင်ဆိုင် လုပ်ကိုင်သည်။
ကြွယ်ဝမှုများ လက်ရှိတွင် ဟောင်ကောင်နှင့် တရုတ်ပြည်မကြီးတွင် အချမ်းသာဆုံးဖြစ်သော လီကာရှင်း နောက်တွင် ကပ်လျက် ဒုတိယ အချမ်းသာဆုံးဖြစ်သည်။
Forbes 2010 စာရင်းအရ Lee သည် ခန့်မှန်းဒေါ်လာ ၂၃ ဘီလျံ ပိုင်ဆိုင်ပြီး ကမ္ဘာ့နံပါတ် ၁၈ အချမ်းသာဆုံး ပုဂ္ဂိုလ်ဖြစ်သည်။
၂၀၀၆ ကတည်းက သူ၏ အဓိက ဦးပိုင်လုပ်ငန်းမှ ချုပ်ကိုင်ထားသော ရှယ်ယာများမှ များပြားလှသော အကျိုးအမြတ်များရရှိခဲ့သည်။
ရင်းနှီးမြုပ်နှံမှုမှ ရသည့် အမြတ်အစွန်းများက သူ့အား “ ဟောင်ကောင် ၏ ဘတ်(ဖ)ဖတ်” နှင့် “အာရှ ရှယ်ယာ ဈေးကွက် ၏ ဆရာ” စသောနာမည်ပြောင်များအား ထိုက်ထိုက်တန်တန် ရစေသည်။
၄ ယောက်မြောက်မွေးပြီး ကြွယ်ဝချမ်းသာသောဘီလျံနာ ဖြစ်လာသူမှာ ကမ္ဘာတွင် အလွန်ရှားပါး သောကြောင့် သူကိုရင်းနှီးသူများက Uncle Four ဟုလည်းခေါ်ကြသည်။
လက်ရှိ တာဝန်ယူထားသောရာထူးများ ဟင်ဒါဆင်မြေယာဖွံ့ဖြိုးရေးကုမ္ပဏီလီမိတက်(Henderson Land Development Company Limited) ကို တည်ထောင်သူ ဖြစ်ပြီး ဥက္ကဋ္ဌ နှင့် မန်နေဂျင်းဒါရိုက်တာ ရာထူးကို တာဝန်ယူဆောင်ရွက်နေသူ တယောက်ဖြစ်သည်။
ဟောင်ကောင်နှင့်တရုတ်ဂက်စ်ကုမ္ပဏီလီမိတက်(Hong Kong and China Gas Company Limited) ၏ ဥက္ကဋ္ဌ ဖြစ်သည်။
မီရာမာ(Miramar) ဟိုတယ်နှင့် ရင်းနှီးမြုပ်နှံမှု လုပ်ငန်း ဥက္ကဋ္ဌ ဖြစ်သည်။
Sun Hung Kai Properies Limited တွင် ကုမ္ပဏီမှ တရားဝင်ရာထူးမဟုတ်သော်လည်း လွတ်လပ်စွာ ဆုံးဖြတ်နိုင်သည့် ဒုတိယ ဥက္ကဋ္ဌ အနေဖြင့် ရှိသည်။
Hong Kong Ferry ( Holdings) Limited နှင့် East Asia Limited Bank ၏ အုပ်ချုပ်ရေး ဒါရိုက်တာ အဖွဲ့ဝင်တယောက် ဖြစ်သည်။
ပိုစ့်မောက် ဘောလုံးအသင်းကို ဝယ်ယူရန် Peter Storrie အဖွဲ့အစည်း၏ အစိတ်အပိုင်းတခုအဖြစ် ပေါင်းစည်း ချိတ်ဆက်ထားသည်။
လီလီအန် ဘတ်တန်ကော့တ် (၂၁ အောက်တိုဘာ ၁၉၂၂ – ၂၁ စက်တင်ဘာ ၂၀၁၇) သည် ပြင်သစ်အမျိုးသမီး အမွေဆက်ခံသူ၊ နာမည်ကြီးများ အသိုင်းအဝိုင်းတွင် ရေပန်းစားသူ၊ စီးပွားရေးလုပ်ငန်းရှင်၊ ပရဟိတလုပ်ငန်း အလှူရှင် တဦး ဖြစ်သည်။
ကမ္ဘာကျော် အလှကုန် ပစ္စည်းထုတ်လုပ်သည့် ကုမ္ပဏီ တခုဖြစ်သော L'Oréal ၏ ရှယ်ယာအများဆုံး ပိုင် ဆိုင်သူ ဖြစ်သည်။
အမေရိကန် ဒေါ်လာ ၂၀ ဘီလီယံခန့် ပိုင်ဆိုင်ပြီး ကမ္ဘာ့အချမ်းသာဆုံး ပုဂ္ဂိုလ်များတွင် တယောက်အပါ အဝင် ဖြစ်သည်။
ကိုယ်ရေးအချက်အလက်များ ကမ္ဘာအကြီးဆုံး အလှကုန် ပစ္စည်း ထုတ်လုပ်သည့် ကုမ္ပဏီ L'Oréal ကို တည်ထောင်သူ Eugene Schueller ၏ တဦးတည်းသော သမီးဖြစ်ပြီး ပြင်သစ်နိုင်ငံ၊ ပဲရစ်မြို့တွင် မွေးဖွားခဲ့သည်။
လီလီအန် အသက် ၅ နှစ် အရွယ်၊ ၁၉၂၇ တွင် သူမအမေ ကွယ်လွန်ပြီးနောက် အဖေဖြစ်သူမှာ နောက်အိမ် ထောင်ထပ် မပြုခဲ့ပဲ သူမအား အနီးကပ်ပြုစုစောင့်ရှောက်ခဲ့သည်။
အသက် ၁၅ နှစ်အရွယ်တွင် သူမ အဖေ ၏ ကုမ္ပဏီ တွင် အလုပ်သင်အဖြစ် ဝင်ရောက်လုပ်ကိုင်ခဲ့ပြီး အလှကုန် ပစ္စည်းများအား ဖော်စပ်ထုတ်လုပ် ခြင်းနှင့် ခေါင်း လျှော်ရည်ဘူးများ တံဆိပ်ကပ်ခြင်း တို့ကိုလုပ်ကိုင်ခဲ့သည်။
၁၉၅ဝ ခုနှစ်တွင် ပြင်သစ် အစိုးရအဖွဲ့၌ ဝန်ကြီးအဖြစ် လုပ်ကိုင်ခဲ့သူ ပြင်သစ်နိုင်ငံရေးသမား အန်ဒရီ ဘတ်တန်ကော့တ် နှင့်လက်ထပ်ခဲ့ပြီးနောက် L'Oréal ၏ ဒုတိယ ဥက္ကဋ္ဌ အဖြစ် တာဝန်ယူ လုပ်ကိုင်ခဲ့ သည်။
ဘတ်တန်ကော့တ် သည် ၁၉၃၀ တွင် သူမ၏ ဖခင် အားပေးတည်ထောင်ခဲ့ပြီး ဒုတိယ ကမ္ဘာ စစ်အတွင်း နာဇီတို့နှင့် အတူ ပူးပေါင်းခဲ့သည့် ပြင်သစ် အကြမ်းဖက် ဖက်ဆစ်ဝါဒီ အုပ်စု တစ်ခုဖြစ်သော La Cagoule အဖွဲ့ဝင်တယောက်ဖြစ်သည်။
စစ်အပြီးတွင် သူ၏ ခင်ပွန်း La Cagoule အဖွဲ့ဝင်တယောက် ဖြစ်သူသည် L'Oréal တွင် ဝင်ရောက်လုပ်ကိုင် ခဲ့ပြီး သူ၏ နိုင်ငံရေးသမား အတိတ်ကို မြုပ်နှံခဲ့သည်။
နောက်ဆုံးတွင် ပြင်သစ်နိုင်ငံ, Neuilly-sur-Seine မြို့၊ rue de Delabordere တွင် ၁၉၅၁ က ဆောက်လုပ် ခဲ့သော Arte Moderne mansion တွင် အခြေချနေထိုင်ခဲ့သည်။
သူတို့တွင် ၁၉၅၃ ဇူလိုင် ၁၀ နေ့တွင် သမီး ဖြစ်သူ Francoise ကို မွေးဖွားခဲ့သည်။
၁၉၅၇ တွင် သူအဖေသေဆုံးသောအခါ သူ့အဖေပိုင်ဆိုင်သည့် L'Oréal မှ ရှယ်ယာများအားလုံးကို အမွေ ဆက်ခံခဲ့ပြီး L'Oréal တွင် ရှယ်ယာအများဆုံးပိုင်ဆိုင်သူ ဖြစ်လာခဲ့သည်။
၁၉၆၃ တွင် လီလီအန် သည် ရှယ်ယာအများဆုံး ပိုင်ဆိုင် သော်လည်း L'Oréal သည် အများပိုင် ကုမ္ပဏီဖြစ်လာခဲ့သည်။
၁၉၇၄ တွင် Nestle S.A ၏ ရှယ်ယာ ၃ % ကို သူ ၏ ရှယ်ယာတဝက်နီးပါး နှင့် လဲလှယ်ခဲ့ သည်။
၂၀၀၉ ဒီဇင်ဘာ ၃၁ စာရင်းအရ L'Oréal ကုမ္ပဏီတွင် Ms Bettencourt ပိုင်ဆိုင်သော ရှယ်ယာတန်ဖိုး ၁၈၅ ၆၆၁ ၉၇၈ (၃၁%) အနက် ရ၆ ၄၄၀၅၄၁ ( ၁၂.၇၆%)ကို သူ့သမီးကပိုင်ဆိုင်သည်။
ကျန်ရှိသော ရှယ်ယာ များတွင် 178 381 021 (29.78%) ကို Nestle ကဝယ်ယူထားပြီး ၂၁၆ ၃၈၄ ရ၆၂ (၃၆.၁၂%) ကို အများ ပြည်သူက ဝယ်ယူပိုင်ဆိုင်ကြသည်။
ကျန်ရှိသော ရှယ်ယာ ၃.၁ % ကို ကုမ္ပဏီ၏ ရန်ပုံငွေ (သို့မဟုတ်) အများပိုင် စုငွေအဖြစ်ထားရှိသည်။
ဘီတန်ကော့တ် မိသားစုနှင့်Nestleတို့သည် ရှယ်ယာပိုင်ဆိုင်သူများ၏ သဘောတူညီမှု စည်းမျဉ်းများ အတိုင်း အတူတကွ လုပ်ကိုင်ခဲ့ကြ သည်။
မစ္စ ဘတ်တန်ကော့တ် သည် L'Oréal ၏ ဒါရိုက်တာအဖွဲ့ဝင် တယောက်ဖြစ်ပြီး ၁၉၉၅ ခုနှစ်မှတည်းက ထိုရာထူး ကို တာဝန်ယူလုပ်ကိုင်ခဲ့ ခြင်းဖြစ်သည်။
သူ ၏သမီး နှင့် သမက် ဂျင်းန် ပရဲ မဲရာ့စ် တို့သည်လည်း ဒါရိုက်တာအဖွဲ့ဝင်များပင် ဖြစ်ကြသည်။
ပရဟိတ လုပ်ငန်းများသို့လှူဒါန်းမှုများ ၁၉၈၇ တွင် လီလီအန် ဘတ်တန်ကော့တ်, သူ့ခင်ပွန်း၊ သမီးတို့နှင့် အတူ Bettencourt Schueller Foundation ( La Fondation Bettencourt Schueller ) ကို ထောင်ခဲ့သည်။
ထို အဖွဲ့သည် ဆေးပညာ၊ ယဉ်ကျေးမှု စ သော ကဏ္ဍများတွင် ဖွံ့ဖြိုးတိုးတက်အောင်လုပ်ဆောင်ရန်နှင့် နှင့် လူသားချင်းစာနာထောက်ထား သော လုပ်ငန်းများကို အဓိကလုပ်ဆောင်ရန် ဖြစ်သည်။
ထိုအဖွဲ့သည် ပြင်သစ်နိုင်ငံ၊ Neuilly-sur-Seine တွင် တည်ရှိသည်။
ထိုအဖွဲ့သည် တနှစ်လျှင် ပေါင်သန်း ၁၆၀ ခန့်အသုံးစရိတ် ရှိပြီး ထို အသုံးစရိတ်အားလုံး ၅၅% နီးပါးကို သိပ္ပံပညာ သင်ကြားရေးနှင့် သုတေသနလုပ်ငန်းများတွင် အသုံးပြုပြီး ၃၃%ကို လူသားချင်းစာနာထောက် ထားပြီး ပေးကမ်းလှူဒါန်းသော လုပ်ငန်းများနှင့် လူမှုရေးလုပ်ငန်းများတွင် အသုံးပြုသည်။
ကျန်သည့် ၁၂% ကို ယဉ်ကျေးမှုနှင့် အနုပညာလုပ်ငန်းများတွင် အသုံးပြုသည်။
မည်သည့်ကဏ္ဍတွင်မဆို ထူးချွန်သည့်ပညာရှင်များအား အပ်နှင်းသည့် ဆုအား ထိုအဖွဲ့အစည်းမှ အကုန်အ ကျခံလှူဒါန်းသည်။
ဥပမာအားဖြင့် Liliance Bettencourt Prize for Life Sciences ဆုသည် အသက် ၄၅ နှစ်အောက် ဥရောပမှ ဇီဝဆေးပညာ လုပ်ငန်းတွင် သုတေသန လုပ်ငန်းလုပ်ကိုင်သူများကို နှစ်စဉ်ချီးမြှင့်သည့် ဆုတဆုဖြစ်သည်။
ထိုဆုရရှိသူသည် ဇီဝဗေဒ၊ ရုက္ခဗေဒပညာစသော ပညာရပ်များတွင် လေ့လာမှုများကို ဆက်လက်လုပ် ကိုင်နိုင်ရန် ယူရိုငွေ ၂၅၀၀၀၀ ချီးမြှင့်ခြင်းခံရသည်။
Bettencourt Schueller Foundation သည် မကြာသေးမီကပင် Musee Marmottan Monet ရှိ new Monet wing အတွက်ငွေကြေးထောက်ပံ့ခဲ့သည်။
မကြာသေးမီက ပြုလုပ်ခဲ့သော လူသိများထင်ရှားမှုများ ဘတ်တန်ကော့တ် သည် အများအားဖြင့် မီဒီယာများကို ရှောင်ရှားလေ့ရှိပြီး အင်တာဗျူး အနည်းငယ်ကိုသာ လုပ်ခွင့်ပြုခဲ့သည်။
၂၀၀၇ခုနှစ်ကတည်းက မီဒီယာများက စေ့စေ့စပ်စပ် မေးမြန်းခြင်းခံခဲ့ရပြီး ဖရန်ကွိုက်စ် မာရီ ဘန်နီရာ နှင့် သူမ၏ ပက် သက်မှု၊ ခပ်တန်းတန်းဖြစ်သွားခဲ့သော သူမ၏ သမီး ဖရန်ကွိုက်စ် နှင့် ဆက်ဆံရေး၊ ပြင်သစ် သမ္မတ နီကိုလက်စ် ဆာကိုဇီ အပါအဝင် ကွန်ဆာဗေးတစ်ပါတီဝင် ပြင်သစ်နိုင်ငံရေးသမားများကို ငွေကြေးထောက်ပံထားမှုများ သည် လူသိများ ကျော်ကြားခဲ့သည်။
“L’affaire Bettencourt” ကြားသိရသမျှကတော့ လီလီအန် ဘတ်တန်ကော့တ် သည် ပြင်သစ်စာရေးဆရာ၊ပန်းချီ ရေးသူ တဖြစ်လဲ နာမည်ကျော်ကြားသူများကို ဓာတ်ပုံရိုက်သူ Francois-Marie Banier နှင့် ၁၉၈၇ တွင် ပြင်သစ် မဂ္ဂဇင်း Egoiste အတွက် သူမအား ဓာတ်ပုံရိုက်စဉ် စတင်တွေ့ဆုံခဲ့ခြင်း ဖြစ်သည်။
ဘန်နီရာ နှင့် ဘတ်တန်ကော့တ် တို့သည် သူငယ်ချင်းများ ဖြစ်ခဲ့ကြပြီး Banier ကို ယူရိုငွေ ၁.၃ ဘီလီယံခန့်တန်ဖိုးရှိ လက်ဆောင်များကို ပေးအပ်ခဲ့ပြီး သူမသည် Banier ၏ အကျိုးရှိမည့် ကိစ္စများကို အဓိကလုပ် ဆောင်ပေး သူတယောက် ဖြစ်လာခဲ့သည်။
ထိုလက်ဆောင်များထဲတွင် ၂၀၀၃ တွင် ယူရို ၂၅၃ သန်းတန် အသက်အာမခံတစ်ခု၊ ၂၀၀၆ တွင် ယူရို ၂၆၂ သန်းတန် အသက်အာမခံတစ်ခု၊ (၁၅) ၂၀၀၁ ယူရိုငွေဈေးဖြင့် Picasso, Matisse, Mondrain, Delaunay နှင့် Leger တို့၏ လက်ရာများအပါအဝင် ယူရိုငွေ သန်း ၂၀တန်ဖိုးရှိ အနုပညာလက်ရာ ၁၁ ခု၊ စိတ်ကူးယဉ် အိပ်မက် ဆန်သော အနုပညာလက်ရာများကိုပြုလုပ်သူ Man Ray ၏ လက်ရာ ဓာတ်ပုံ တစ်ပုံ(၂)(၁၆)၊ နှင့် ငွေသားများ လဲ ပါဝင်သည်။
ထိုအသက်အာမခံများသည် Bettencourt မှ ၂၀၀၃ နှင့် ၂၀၀၆ ခုနှစ်များတွင် ဆေးရုံတက် ၍ဆေးကုသခံယူပြီးနောက်တွင် Banier ထံသို့လက်မှတ်ရေးထိုး လွဲပြောင်းပေးခဲ့ခြင်း ဖြစ်သည်။
၂၀၀၇ ဒီဇင်ဘာတွင် သူမခင်ပွန်း Andre Bettencourt သေဆုံးခဲ့ပြီးနောက် သမီးဖြစ်သူ ဖရန်ကွိုက်စ် မာရီ ဘန်နီရာ က ဘန်နီရာ အား ဥပဒေကြောင်းအရ abus de faiblesse ( Ms.Bettencourt အား ပုဂ္ဂိုလ်ရေးအရ အမြတ်ထုတ်လိုသောကြောင့် ရုပ်ပိုင်းဆိုင်ရာ (သို့မဟုတ်) စိတ်ပိုင်းဆိုင်ရာ အားနည်းချက်ကို အပြည့်အဝအသုံးချခဲ့ခြင်း ) အမှုဖြင့် တရားစွဲဆိုခဲ့သည်။
အကျိုးဆက်အားဖြင့် ပြင်သစ်ပြည်သူ့ရဲတပ်ဖွဲ့ရှိ ဘဏ္ဍာရေးဆိုင်ရာ စုံစမ်းစစ်ဆေးရေးအဖွဲ့ခွဲမှ ဘဏ္ဍာရေးအဖွဲ့မှ စုံစမ်းစစ်ဆေးမှုများ ပြုလုပ်ခဲ့သည်။
ဘတ်တန်ကော့တ် ၏ဝန်ထမ်းနှင့် တွေ့ဆုံမေးမြန်းမှုများပြုလုပ်ခဲ့ပြီးနောက် ၂၀၀၉ စက်တင်ဘာ တွင်ထိုအမှုကို Nanterre ရှိတရားရုံးသို့ကြားနာစစ်ဆေးနိုင်ရန် တင်ပြဖို့ဆုံးဖြတ်ခဲ့သည်။
၂၀၀၉ ဒီဇင်ဘာတွင် Nanterre တရားရုံးမှ ဘတ်တန်ကော့တ် ၏ စိတ်ကျန်းမာရေးနှင့် ပက်သက်ပြီး ဆေးစစ်ထား သော အဖြေလွှာမရရှိသောကြောင့် စီရင်ချက်မချနိုင်ပဲ ၂၀၁၀ ဧပြီလ ( ၂၀၁၀ ဇူလိုင်လအထိထပ်တိုးပေးခဲ့) ရွေ့ဆိုင်းခဲ့သည်။
သို့သော် Bettencourt သည် စိတ်ကျန်းမာရေးအတွက် ဆေးစစ်ရန် ငြင်းဆိုခဲ့သည်။
ဘတ်တန်ကော့တ် ၏ အိမ်ဖော်အမျိုးသား Pascal Bonnefoy က အချက်အလက် အပြည့်အစုံကို အသံသွင်း ထားသော တိပ်ခွေတခွေကို လူသိရှင်ကြားထုတ်ဖော်ခဲ့ပြီးနောက် ၂၀၁၀ ဇူလိုင်တွင် ထိုအမှုကို ၂၀၁၀ ဆောင်းဦးရာသီ (စက်တင်ဘာလ မှ နိုဝင်ဘာလ) တိုင်အောင် ဆုံးဖြတ်ချက်ချနိုင်ရန် ထပ်မံရွေ့ ဆိုင်းခဲ့သည်။
ထိုတိပ်ခွေတွင် ဘန်နီရာ သည် ဘတ်တန်ကော့တ် ၏ တဦးတည်းသောအမွေဆက်ခံသူ (သူ့သမီးနှင့် မြေးနှစ်ယောက်ကို လွှဲပြောင်းပေးထားပြီးဖြစ်သောဘတ်တန်ကော့တ် ၏ များပြားလှစွာသော အိမ်ရာခြံမြေများ အပါအဝင် L'Oréal မှ ရှယ်ယာများ မပါဘဲ ) ဖြစ်ကြောင်း စွပ်စွဲဖော်ပြ ထားသည်။
Madoff ၏ သားကောင်ဖြစ်ခဲ့သူ ဘတ်တန်ကော့တ် သည် .. Bernard Madoff ၏ လိမ်ညာပြုလုပ်သော ရင်းနှီးမြုပ်နှံမှုတွင် ယူရို ၂၂ သန်း ဆုံးရုံးခဲ့ပြီး လူသိအများဆုံးအလိမ်ညာခံလိုက်ရသူ တယောက်အဖြစ် ဖော်ပြခြင်းခံရသည်။
သူမသည် René-Thierry Magon de la Villehuchet နှင့် ပူးပေါင်းတည်ထောင်ခဲ့သော Access International Advisors ၏ စီမံမှုဖြင့် ရန်ပုံငွေတွင် ပထမဆုံးရင်းနှီးမြုပ်နှံသူ ဖြစ်သည်။
သူ၏ ရန်ပုံငွေတွင် ခေါင်းဆောင်ဖြစ်သူ၏ ငွေပမာဏ တော်တော်များများကို Madoff နှင့်အတူ ရင်းနှီးမြုပ် နှံထားကြောင်း သိခဲ့ရပြီးနောက်တွင် De la Villehuchet သည် ၂၀၀၈ ဒီဇင်ဘာ ၂၃ တွင် သူ့ကိုယ်သူ သတ် သေခဲ့သည်။
နိုင်ငံရေး အတင်းအဖျင်းစကားများ ၂၀၁၀ ဇွန်လ Bettencourt affair တွင် သူမ အိမ်ရှိ အိမ်ဖော်အမျိုးသားက အသံဖမ်းထားသည့် တိတ်ခွေတခုကို လူသိရှင်ကြား ဖော်ထုတ်ခဲ့ပြီး နောက်တွင် သူမသည် ပြင်သစ်ထိပ်သီး နိုင်ငံရေးအတင်းအဖျင်းများတွင် ပါဝင်ပက် သက်ခဲ့သည်။
ထိုတိတ်ခွေမှာ Battencourt နှင့် သူမ၏ ဘဏ္ဍာရေးအကြံပေးအရာရှိ Patrice de Maistre တို့စကားပြော ဆိုနေမှုကို အသံဖမ်းထားခြင်း ဖြစ်ပြီး သူမသည် အခွန်ရှောင်ထားသည့် များပြားလှသော ငွေသားပမာဏကို ဆွစ်ဇာလန်ဘဏ်တွင် လျှို့ဝှက် အပ်နှံသိမ်းဆည်းထားခြင်း အကြောင်းပါဝင်သည်။
လူသိများကြော်ကြားသူများအား အဓိကထားစုံစမ်းဖော်ထုတ်သည့် အခွန်တိမ်းရှောင်သူများ ဖော်ထုတ်ရေး အဖွဲ့တွင် ငွေစာရင်း အရာရှိအဖြစ် လုပ်ကိုင်နေသည့် Eric Woerth က Bettencourt ပိုင်ဆိုင် သည့် ကြွယ်ဝချမ်းသာမှုများကို စီမံခန့်ခွဲသည့် အလုပ်နေရာ၌ သူ့မိန်းမအား ခန့်အပ်ထားရန် တောင်းဆိုနေသည့် စကားသံများလဲ ပါဝင်သည်။
ထို့အပြင် Woerth ငွေစာရင်းအရာရှိအဖြစ် တာဝန်ထမ်းဆောင်နေစဉ်အတွင်း Bettencourt အား အခွန် ပေးဆောင်သည့်အပေါ် အခွန်လျော့ပေါ့ငွေအဖြစ် ယူရို သန်း ၃၀ ကို ပြန်ပေးခဲ့သည်။
၂၀၁၀ ဇူလိုင်တွင် ဘတ်တန်ကော့တ် ထံတွင် ယခင်ကစာရင်းကိုင်အဖြစ်လုပ်ခဲ့ဖူးသူ ကလဲယား သီဘော့သ် ကပြင်သစ်စုံစမ်းစစ်ဆေးရေး Web-site ဖြစ်သော Mediapart နှင့် တွေ့ဆုံမေးမြန်းခန်း တခုတွင် Neuilly-sur-Sein ရှိ ဘတ်တန်ကော့တ် ၏ အိမ်တွင် ပြင်သစ် ကွန်ဆာဗေးတစ် နိုင်ငံရေးသမားများသည် ပိုက်ဆံ များ ပြည့်ကျပ်နေအောင် ထည့်သွင်းထားသော စာအိတ်များကို မကြာခဏ ပေးခံရလေ့ရှိကြောင်း လူသိရှင်ကြား နိုင်ငံရေး ကောလဟာလတစ်ခု အဖြစ် ထုတ်ဖော်ပြောကြားခဲ့သည်။
ကလဲယား သီဘော့တ် က ဝေါ့သ် သည် ပေါ်ပြူလာလှုပ်ရှားမှု ယူနီယမ် (Union for a Popular Movement) တွင် ဘဏ္ဍာရေးမှူးအဖြစ် အလုပ်လုပ်စဉ် ၂၀၀၇ မေလတွင် ယူရို ၁၅၀,၀၀၀ ပါဝင်သော စာအိတ်တခုကို Nicolas Sarkozy ၏ သမ္မတ ရွေးချယ်တင်မြှောက်ရေး ကမ်ပိန်း သို့ ရည်ရွယ်၍ ပေးအပ်ခဲ့ကြောင်း စွပ်စွဲပြောကြားခဲ့သည်။
သူမက သမ္မတ နီကိုလက်စ် ဆာကိုဇီ သည် Neuilly-sur-Seine တွင် မြို့တော်ဝန် အဖြစ် ၁၉၈၃ မှ ၂၀၀၂ ခုနှစ်အထိ တာဝန်ထမ်းဆောင်စဉ်က ဘတ်တန်ကော့တ် အိမ်သို့မကြာခဏ လာရောက်လည်ပတ်လေ့ ရှိပြီး ပိုက်ဆံများထည့် သွင်းထားသော စာအိတ်များကို လက်ခံရယူလေ့ရှိကြောင်း သူမကိုယ်တိုင် ထုတ်ဖော် ပြောဆိုခဲ့ပြီး နောက် သူမ ကိုယ်တိုင်ပင် ပြန်လည်ရုပ်သိမ်းခဲ့သည်။
ရက်အနည်းငယ်ကြာပြီးနောက်တွင် သူမသည် သမ္မတ နီကိုလက်စ် ဆာကိုဇီ ၏ တရားမဝင် ငွေကြေးကိစ္စနှင့် ပက်သက်ပြီး သူမ၏ သက်သေထွက်ဆိုချက်ကို ပြန်လည်ရုပ်သိမ်းရန် ပြင်သစ်ရဲတပ်ဖွဲ့မှ ဖိအားပေး ခြင်းခံခဲ့ ရကြောင်းကို အတည်ပြု ပြောကြားခဲ့သည်။
သမ္မတ နီကိုလက်စ် ဆာကိုဇီ နှင့် မစ္စတာ ဝေါ့သ် တို့နှစ်ဦးစလုံးက ထိုမမှန်မကန်လုပ်ခဲ့မှုကို ငြင်းဆိုခဲ့ကြသည်။
ထိုစွပ်စွဲချက် များနောက်ပိုင်း တွင် ပြင်သစ်ရဲတပ်ဖွဲ့က ဘတ်တန်ကော့တ် ၏ ကြွယ်ဝချမ်းသာမှုများကို စီမံခန့်ခွဲသည့် Clymene ကုမ္ပဏီ၏ အကြီးအကဲဖြစ်သူ ဒီ မေစထရီ ၏ အိမ်နှင့် အလုပ်ဌာနကို ဝင်ရောက်စီးနင်း ရှာဖွေခဲ့ သည်။
ပြင်သစ်တွင် နိုင်ငံရေးအရ လှူဒါန်းမှုများကို နိုင်ငံရေး ပါတီများအတွက် ယူရိုငွေ ရ၅၀၀ နှင့် တစ်သီးပုဂ္ဂလ နိုင်ငံရေးသမားများအတွက် ယူရို ၄၆၀၀ အထိသာလှူဒါန်းရန် ကန့်သတ်ထားသည်။
ယူရို ၁၅၀ နှင့် အထက် ထောက်ပံ့ လှူဒါန်းမှုများကို အလှူရှင်မှ ထိုငွေကြေး၏ အဓိကဇစ်မြစ်ကို အတိအကျ ရှင်းလင်း ဖော်ထုတ်ထားပြီးသော ချက်လက်မှတ်ဖြင့်သာ လှူဒါန်းရမည် ဖြစ်သည်။
Forbes မှ အဆင့်သတ်မှတ်ချက်များ Forbes စာရင်းအရ အမေရိကန် ဒေါ်လာ ၂၀ ဘီလီယံခန့် ပိုင်ဆိုင်ပြီး ကမ္ဘာ့နံပါတ် ၁၇ ရှိ အချမ်းသာဆုံး ပုဂ္ဂိုလ် ဖြစ်သည်။
သူမသည် ဥရောပတွင် အချမ်းသာဆုံးနှင့် ကမ္ဘာ့နံပါတ် ၃ အဆင့်ရှိ အချမ်းသာဆုံးအမျိုးသမီး ( ခရစ်စတီ ဝေါ်လ်တန် နှင့် အဲလစ် ဝေါ်လ်တန် တို့ နောက်တွင် ကပ်လျက် ) ၊ ပြင်သစ်တွင် ဒုတိယ အချမ်းသာဆုံး ( ဘားနတ် အာနို့တ် နောက်တွင်ကပ်လျက်) ဖြစ်သည်။
၂၀၀၅ Forbes စာရင်းအရ ကမ္ဘာ့နံပါတ် ၃၉ အဆင့်ရှိ အစွမ်းအစအရှိဆုံး အမျိုးသမီးတယောက်ဖြစ်သည်။
ကိုးကား ကဏ္ဍ:ပြင်သစ် ဘီလျံနာများ။
မိုက်ကယ်ဆောလ်ဒဲလ် (၁၉၆၅ခုနှစ် ဖေဖော်ဝါရီ ၂၃ရက်တွင်မွေးဖွား) သည် အမေရိကန် နာမည်ကျော် စီးပွားရေးလုပ်ငန်းရှင်တစ်ဦးဖြစ်ပြီး ဒဲလ်ကုမ္ပဏီအုပ်စုကြီး၏ အမှုဆောင်ချုပ် နှင့်တည်ထောင်သူလည်း ဖြစ်သည်။
သူသည် ကမ္ဘာ့အချမ်းသာဆုံးများထဲတွင် တစ်ဦးအပါအဝင်ဖြစ်ပြီး ၂၀၁၀တွင် အသားတင်ပိုင်ဆိုင်မှု ဒေါ်လာ ၁၄သန်းရှိသည်။
ကိုယ်ရေးအကျဉ်း ငယ်ဘဝနှင့်ပညာရေး သူ၏ဖခင်သည် စတော့ရှယ်ယာပွဲစား၊ သွားဆရာဝန်တစ်ဦး ဖြစ်သည်။
ဒဲလ်သည် တက်ဆက်စ် ပြည်နယ်၊ ဟူစတန်ရှိ ဟီးရော့ဒ် မူလတန်းကျောင်းကို တက်ခဲ့သည်။
စီးပွားရေးလောကသို့ စောစီးစွာဝင်ရောက်နိုင်ရန် အထက်တန်းအဆင့်ရှိသော စာမေးပွဲကို ဖြေဆိုရန် အသက်ရှစ်နှစ်အရွယ်တွင် လျှောက်လွှာတင်ခဲ့သည်။
သူသည် ဆယ်ကျော်သက် အစောပိုင်းအရွယ်တွင် အချိန်ပိုင်းအလုပ်မှရသော ဝင်ငွေများကို စတော့ရှယ်ယာများနှင့် တန်ဖိုးကြီး သတ္ထုများတွင် ရင်းနှီးမြှုပ်နှံခဲ့သည်။
ဒဲလ်သည် အသက် ရနှစ်အရွယ်တွင် သူ၏ပထမဆုံး ဂဏန်းပေါင်းစက်ကို ဝယ်ယူခဲ့သည်။
အထက်တန်းအငယ်တန်း အဆင့်တွင် တယ်လီအမျိုးအစား စက်ကိုတွေ့ရှိခဲ့သည်။
ကျောင်းပြီးနောက်ပိုင်း ထိုစက်နှင့်ဆိုင်သော ပရိုဂရမ်ကို ရေးသားခဲ့သည်။
အသက် ၁၅ နှစ်အရွယ်တွင် ရေဒီယိုရှက်ခ်၌ ကွန်ပျူတာများကို လေ့လာခဲ့သည်။
အက်ပဲလ်တူး အမျိုးအစား ကွန်ပျူတာ အဖြစ်ရရှိခဲ့ပြီးနောက် မည်ကဲ့သို့အလုပ်လုပ်သည်ကိုသိရှိနိုင်ရန် ချက်ချင်းပင် တစ်စစီဖြုတ်ပစ်၍ လေ့လာခဲ့သည်။
ဒဲလ်သည် ဟူစတန်ရှိ မန်မိုရီယာလ် အထက်တန်းကျောင်းသို့ တက်ရောက်ခဲ့စဉ်က နွေရာသီ၌ ဟူစတန်ပို့စ်သတင်းစာကို ကြိုတင်စနစ်(နှစ်စဉ်ကြေးဖြင့်) ရောင်းချခြင်းဖြင့် ဝင်ငွေရှာခဲ့သည်။
ထိုသို့ရောင်းချရာတွင် ဖုန်းဆက်၍ရောင်းချခဲ့ရာ မင်္ဂလာဦးဇနီးမောင်နှံများနှင့် အိမ်သစ်များသို့ ပြောင်းရွှေ့သူများက များသောအားဖြင့် ဝယ်ယူကြသည်ကို တွေ့ခဲ့သည်။
သူ၏ ဖောက်သည်စာရင်းကို လက်ထပ်ခွင့်လျှောက်လွှာများ နှင့် အိမ်သစ်ဝယ်ယူသော လျှောက်လွှာများမှ စုဆောင်းခဲ့သည်။
ဤသို့အားဖြင့် ဒဲလ်၏တစ်နှစ်ဝင်ငွေသည် ဒေါ်လာ ၁၈,၀၀၀ ရှိခဲ့ပြီး သူ၏သမိုင်းဆရာနှင့်စီးပွားရေး ဘာသာရပ်ဆရာတို့၏ ဝင်ငွေထက်ပိုခဲ့သည်။
အလုပ်အကိုင် thumb| ၂၀၁၀ ဆန်ဖရန်စ္စကို တွင် ကျင်းပခဲ့သော Oracle OpenWorld ၌ မိုက်ကယ်လ် ဒဲလ် ဟောပြောနေစဉ် သူသည်အော်စတင်ရှိ တက္ကဆက် တက္ကသိုလ်တွင် ဆေးကျောင်းကြိုကျောင်းသားအဖြစ် တက်ရောက်စဉ် အခန်း၂၇၁၃၊ ဒိုဘီစင်တာလူနေအဆောက်အအုံတွင် ကွန်ပျူတာများကို အရည်အသွေးမြှင့်တင်ခြင်း (upgrading) အလုပ်ကို စတင်လုပ်ကိုင်ခဲ့သည်။
တရားဝင်လုပ်ငန်း အဆင့်မဟုတ် သေးပေ။
ထို့နောက်တွင် တက်ဆက်စ်ပြည်နယ်အတွက် ကွန်ပျူတာလုပ်ငန်းလိုင်စင်(ဝန်ဆောင်မှုလိုင်စင်) စာချုပ်များကို ကွန်ပျူတာဆိုင်ပိုင်ဆိုင်ခြင်း မရှိပဲ လေလံဆွဲခဲ့ရာအောင်မြင်ခဲ့သည်။
၁၉၈၄ ခုနှစ်ဇန်နဝါရီလတွင် ဒဲလ်သည်သူ၏ ယုံကြည်ချက်ဖြစ်သော ကွန်ပျူတာများကို တိုက်ရိုက်ရောင်းချခြင်းလုပ်ငန်းတွင် ရင်းနှီးမြှုပ်နှံရန် ဆုံးဖြတ်ခဲ့သည်။
သူက သမာရိုးကျ လက်လီကွန်ပျူတာရောင်းချခြင်းထက် ထုတ်လုပ်သူမှ တိုက်ရိုက်ရောင်းချခြင်းက ပိုမို အမြတ်အစွန်းရရှိမည်ဟု ယုံကြည်ခဲ့သည်။
၁၉၈၄ ခုနှစ်ဇန်နဝါရီလတွင်ပင် ဒဲလ်သည် ပီစီစ်လီမိတက်အမည်ဖြင့် ကုမ္ပဏီကို မှတ်ပုံတင်ခဲ့သည်။
သူသည်ကွန်ဒိုမီနီယံထဲမှ အလုပ်လုပ်ခဲ့ပြီး အရည်အသွေးမြှင့်ထားသော ပီစီများ၊ အပိုပစ္စည်းများ နှင့် တွဲဖက်ပစ္စည်းများကို ရောင်းချခဲ့ရာ ဒေါ်လာ ၅၀,၀၀၀မှ ဒေါ်လာ၈၀,၀၀၀ ကြား ရရှိခဲ့သည်။
ထိုနှစ်မေလတွင်ပင် ကုမ္ပဏီကို “ဒဲလ်ကွန်ပျူတာကော်ပိုရေးရှင်း” ဟု ခေါ်တွင်ခဲ့ပြီး အော်စတင် မြောက်ပိုင်းတွင် ပြောင်းရွှေ့လုပ်ကိုင်ခဲ့သည်။
သူ၏ကုမ္ပဏီတွင် အော်ဒါလက်ခံမည့်သူအနည်းငယ်၊ ထိုသူများကို စိတ်ကျေနပ်စေရန်လုပ်ဆောင်ပေးမည့် လူအချို့ကို အလုပ်ခန့်ခဲ့သည်။
ဒဲလ်က သူ့ကုမ္ပဏီတွင် အလုပ်သမားအနည်းငယ်သာ ခန့်ခဲ့ခြင်းနှင့်ပတ်သက်၍ အမြဲပြန်ပြောလေ့ရှိသည်မှာ ခြောက်ပေရှိ စားပွဲများပေါ်တွင် ဝက်အူရစ်များကိုင်တားသော လူ၃ယောက်သာရှိသည့် ကုမ္ပဏီ ဟူ၍ဖြစ်သည်။
လုပ်ငန်းရင်းနှီးငွေ ဒေါ်လာ ၁၀၀၀ရှိပြီး ထိုအလုပ်မှာ စွန့်စားလုပ်ကိုင်ရမည့် လုပ်ငန်းလည်း ဖြစ်သည်။
၁၉၉၂ခုနှစ်၊ ဒဲလ်၏အသက် ၂၇နှစ်အရွယ်တွင် ထိပ်တန်းကော်ပိုရေးရှင်း၅၀၀၌ အသက်အငယ်ဆုံး အမှုဆောင်ချုပ်အဖြစ်ဖော်ကျူးန်မဂ္ဂဇင်းမှ ဖော်ပြခြင်းခံရသည်။
၁၉၉၆ ခုနှစ်တွင် ဒဲလ်သည် ကွန်ပျူတာများကို ဝဘ်ဆိုက်ဒ်များမှ ရောင်းချခဲ့ပြီးထိုနှစ်တွင်ပင် ဒဲလ်မှ ပထမဆုံးသော ဆာဗာများကို ထုတ်လုပ်ခဲ့သည်။
ဒဲလ်ဒေါ့ကွန်းမှ နေ့စဉ် ဒေါ်လာ တစ်သန်းနီးပါး ရောင်းအားရှိသည်ဟု ဒဲလ်ကော်ပိုရိတ်မှ အစီရင်ခံခဲ့သည်။
၂၀၀၁ခုနှစ် ပထမနှစ်ဝက်တွင် ဒဲလ်ကော်ပိုရိတ်သည် ကွန်ပတ်ကို ကျော်ဖြတ်ပြီး ကမ္ဘာ့ဈေးကွက်၏ ရှယ်ယာ ၁၂.၈ရာခိုင်နှုန်း ကိုရရှိခဲ့ကာ ကမ္ဘာ့ အကြီးဆုံး ကွန်ပျူတာထုတ်လုပ်သူဖြစ်လာသည်။
ကိန်းဂဏန်းများအရ လွန်ခဲ့သော ခုနှစ်နှစ်အတွင်း ပထမဆုံးအကြိမ်အဖြစ် ဈေးကွက် အပြောင်းအလဲဖြစ်ခဲ့သည်။
အခြားကုမ္ပဏီများ ရောင်းအားကျဆင်းချိန်တွင် ဒဲလ်၏ကုမ္ပဏီမှာ ဒက်စ်တော့ပ်များ၊ နုတ်ဘွတ့်ခ်များ၊ ဆာဗာများကို ကမ္ဘာအရပ်ရပ်သို့ ဖြန့်ချိခြင်းဖြင့် ကမ္ဘာအနှံ့ရောင်းအား ၃၄.၃% နှင့် အမေရိကန်နိုင်ငံရောင်းအား၃၀.၇ ရာခိုင်နှုန်းမြင့်တင်ခဲ့သည်။
၁၉၉၈ ခုနှစ်တွင် ဒဲလ်သည် အမ်အက်စ်ဒီ ကက်ပီတယ် အယ်လ်ပီကို တည်ထောင်ခဲ့ပြီး သူနှင့် သူ့မိသားစု ၏ရင်းနှီးမြှုပ်နှံမှုများကို သီးသန့်စီမံအုပ်ချုပ်စေခဲ့သည်။
သီးသန့်ရင်းနှီးမြှုပ်နှံမှုများတွင် အများဆိုင်ကုန်သွယ်မှု အစုအစပ်ရှယ်ယာများ၊ ပုဂ္ဂလိက ဆိုင်ရာ အစုအစပ်ရှယ်ယာ လှုပ်ရှားမှုများ နှင့် အိမ်ခြံမြေဈေးကွက်တို့ ပါဝင်သည်။
ထိုအုပ်ချုပ်ရေးလုပ်ငန်းတွင် ဝန်ထမ်း အယောက်၈၀ခန့်ထားပြီး နယူးယောက်၊ ဆန်နာမိုနီကာနှင့် လန်ဒန်တို့တွင် ရုံးခန်းများရှိသည်။
ဒဲလ်မှ နေ့စဉ်လုပ်ငန်းများကို လွှဲအပ်ထားသည်။
၁၉၉၉ခုနှစ် နိုဝင်ဘာလတွင် ဒီထရွိုက်စီးပွားရေးကလပ်၌ အမှာစကားမပြောမီ အီး ကောမရက်စ် (အီလက်ထရောနစ် သို့ အွန်လိုင်းစီးပွားရေးလုပ်ငန်းများ) ၏ အဓိပ္ပာယ်ကို ဖွင့်ဆိုခဲ့သည်။
အီး ကောမရက်စ်၏ စီ၃လုံး ( content- အမျိုးအစား၊ commerce- ရောင်းဝယ်ခြင်းနည်းလမ်းများနှင့် community-အဆက်အသွယ်အသိုင်းအဝိုင်း) သည်အဓိကဟု အရေးကြီးသောဖောက်သည်များ နှင့်ပတ်သက်သော အွန်လိုင်းအတွေ့အကြုံများဆိုင်ရာနည်းဗျူဟာများအကြောင်း ပြောခဲ့စဉ်က ဖွင့်ဆိုခဲ့သည်။
၂၀၀၄ခုနှစ် မတ်လတွင် ဒဲလ်သည် စီအီးအို (အမှုဆောင်ချုပ်)ရာထူးမှ အနားယူခဲ့ပြီး ဒဲလ်ကုမ္ပဏီ၏ ချဲမန်း(နာယက)အဖြစ် ဆက်လက်ရှိနေခဲ့သည်။
ထိုအချိန်တွင် ဥက္ကဋ္ဌနှင့် စီအိုအိုဖြစ်သောကယ်ဗင် ဘီ ရိုးလင်း သည် ဥက္ကဋ္ဌနှင့် စီအီးအိုဖြစ်လာခဲ့သည်။
၂၀၀၇ခုနှစ် ဇန်နဝါရီလ ၃၁ရက်နေ့တွင် ဒဲလ်သည် ဘုတ်အဖွဲ့၏ တောင်းဆိုချက်အရ ရိုးလင်းထံမှ စီအီးအိုရာထူးကို ပြန်လည်လွှဲပြောင်းယူခဲ့ ရသည်။
ဒဲလ်၏ ဂုဏ်ထူးဘွဲ့ထူးများတွင် Inc မဂ္ဂဇင်းမှ ချီးမြှင့်သော “တစ်နှစ်တာစွန့်ဦးတီထွင်သူ” ဆု(အသက်၂၄နှစ်အရွယ်တွင်ရရှိ)၊ ဝေါ့သ်မဂ္ဂဇင်းမှ ချီးမြှင့်သော “အမေရိကန်စီးပွားရေး လောက၏ထိပ်တန်း စီအီးအို”ဆု၊ ဖိုင်နန်းရှားလ်ဝေါလ်ဒ်၊အင်ဒပ်စထရီဝီးခ်နှင့် ချိဖ်အိပ်ဇက်ကတစ်ဖစ်မဂ္ဂဇင်းတို့မှ “တစ်နှစ်တာ အကောင်းဆုံးစီအီးအို”ဆုတို့ပါဝင်သည်။
ဒဲလ်သည် ကမ္ဘာ့စီးပွားရေးဖိုရမ်၏ တည်ထောင်သူ ဘုတ်အဖွဲ့တွင်လည်းကောင်း၊ အင်တာနေရှင်နယ် ဘိဇနက်စ်ကောင်စီ၏ ဗဟိုကော်မတီတွင်လည်းကောင်း၊ ယူအက်စ် ဘိဇနက်စ်ကောင်စီနှင့် အိန္ဒိယနိုင်ငံဟိုက်ဒရာဘတ်ရှိ အိန္ဒိယစီးပွားရေးကျောင်း၏ အုပ်ချုပ်ရေး ဘုတ်အဖွဲ့တွင်လည်းကောင်း တာဝန်ထမ်းဆောင်ခဲ့သည်။
သူသည် အမေရိကန် သမ္မတ၏ သိပ္ပံနှင့် နည်းပညာဆိုင်ရာ အကြံပေးကောင်စီတွင် အဖွဲ့ဝင်လည်း ဖြစ်ခဲ့သည်။
၂၀၁၀ခုနှစ် ဇူလိုင်လတွင် အင်တယ်လ်ကော်ပိုရေးရှင်းသို့ တရားမဝင်ငွေကြေးပေးခဲ့သည့်ကိစ္စ ကို ဖွင့်ချပြီးနောက်ထိုကိစ္စနှင့်ပတ်သက်သော ငွေကြေးအရှုပ်အရှင်းနှင့် မသမာမှုများကို အက်စ်အီးစီမှ စွဲချက်တင်ခဲ့သည်။
စွဲချက်များကို ဖြေရှင်းရန် ဒဏ်ငွေအဖြစ် ဒေါ်လာ ၄သန်း ကို ဒဲလ်မှာ လျော်ကြေးပေးခဲ့ရသည်။
ဒဲလ်ကော်ပိုရေးရှင်းနှင့်အတူ အခြားကုမ္ပဏီမှ အမှုဆောင်အရာရှိများလည်း ဒဏ်ငွေပေးဆောင် ခဲ့ရသည်။
ရေးသားထုတ်ဝေခဲ့သောစာအုပ်များ ၁၉၉၉ခုနှစ်က ထုတ်ဝေခဲ့သောစာအုပ်ဖြစ်သည့် “ဒဲလ်မှတိုက်ရိုက်ပြောကြားသော ပုံစံသစ် စက်မှုတော်လှန်ရေး နည်းဗျူဟာများ” တွင် သူ၏ငယ်ဘဝ၊ ကုမ္ပဏီစတင်ထူထောင်ခဲ့ပုံ၊ ကုမ္ပဏီကြီးထွားလာပုံ နှင့် ခြေချော်လက်ချော်ဖြစ်ခဲ့မှုများ နှင့် သင်ခန်းစာများစသည်ဖြင့် ရေးသားထားသည်။
ထိုစာအုပ်ကို ကက်သရင်းဖရက်ဒ်မန်းနှင့် တွဲဖက်၍ရေးသားခဲ့သည်။
ကြွယ်ဝချမ်းသာမှုနှင့် ပုဂ္ဂိုလ်ရေးရာ ၂၀၁၀ခုနှစ်တွင် ဖော့်ဘ်စ်မဂ္ဂဇင်းမှ ဒဲလ်၏အသားတင်ပိုင်ဆိုင်မှုမှာ ဒေါ်လာ ၁၃.၅ဘီလီယံရှိမည်ဟု ခန့်မှန်းခဲ့သည်။
ဒဲလ်သည် ယခုအခါ သူ၏ဇနီး စူဇန်၊ ကလေး ၄ယောက်နှင့် အတူ တက်ဆက်စ်ပြည်နယ် အော်စတင်တွင်နေထိုင်လျက်ရှိသည်။
ပရဟိတလုပ်ငန်းများ ၁၉၉၉ခုနှစ်တွင် ကလေးသူငယ်များကို အဓိထားသော မိုက်ကယ်နှင့် စူဇန်ဖောင်ဒေးရှင်းကို တည်ထောင်ခဲ့သည်။
၂၀၁၀ခုနှစ်တွင် ဖောင်ဒေရှင်းမှ အမေရိကန်နှင့် အိန္ဒိယရှိ မြို့ပေါ်လူထုများအတွက် အလုပ်လုပ်သော အမြတ်အစွန်းမယူသည့် အဖွဲ့အစည်းများကို ဒေါ်လာသန်းပေါင်း ၅၃၀ထက်မနည်း လှူဒါန်းရန် ကတိပြုခဲ့သည်။
ဖောင်ဒေရှင်းမှ တက်ဆက်စ်တက္ကသိုလ်နှင့် ဆက်စပ်သည့် ကျန်းမာရေးဆိုင်ရာ အဖွဲ့အစည်း ၃ခုသို့ ဒေါ်လာသန်းပေါင်း ၆၅သန်း လှူဒါန်းခဲ့သည်။
အဖွဲ့အစည်း ၃ခုဖြစ်သော မိုက်ကယ်နှင့် စူဇန်ဒဲလ်တို့၏ ကျန်းမာစွာ နေထိုင်နိုင်ရေးမြှင့်တင်ရေးစင်တာ၊ ဒဲလ်ကလေးဆိုင်ရာ သုတေသနကျောင်း၊ ဒဲလ်၏သားသမီးများ ဆေးရုံစသည်ဖြင့် လှူဒါန်းခဲ့ပြီး တက်ဆက်စ် တက္ကသိုလ်ဝန်းအတွင်းတွင် ကွန်ပျူတာသိပ္ပံအဆောက်အအုံသစ်တစ်ခုကိုလည်း ထောက်ပံ့ ပေးခဲ့သည်။
သူသည် အိုင်ယာလန်ရှိ ဒေသခံများကို အထောက်အပံ့ပေးရေးနှင့် ပညာရေးလုပ်ငန်း စတင်ခြင်းများကို ထောက်ပံ့ရေးတို့တွင် ရင်းနှီးမြှပ်နှံခဲ့မှုအတွက် ၂၀၀၂ခုနှစ်တွင် ဒဲလ်ကို လိုင်းမ်ရစ်ခ်တက္ကသိုလ်မှ စီးပွားရေးသိပ္ပံဂုဏ်ထူးဆောင် ဒေါက်တာဘွဲ့ကို ပေးအပ်ခဲ့သည်။
နိုင်ငံရေး ပါဝင်ပတ်သက်မှု ၂၀၀၄ခုနှစ်တွင် အမေရိကန်သမ္မတ ဂျော့ချ် ဒဘလျူ ဘုရှ်၏ သမ္မတဒုတိယမြောက်သက်တမ်း အတွက် လှူဒါန်းခဲ့သော အလှူရှင် ၅၃ ယောက်ထဲတွင် ပါဝင်ခဲ့ပြီး ဒေါ်လာ နှစ်သိန်းခွဲ (အမြင့်ဆုံးတရားဝင်လှူဒါန်းမှုအဖြစ်) လှူဒါန်းခဲ့သည်။
ပေါလ် အယ်လန် (1953-2018) အယ်လန် (မွေးနေ့ ၁၉၅၃ခုနှစ် ဇန်နဝါရီလ ၂၁ ရက်) သည် အမေရိကန် စက်မှုလုပ်ငန်းရှင် တစ်ဦးဖြစ်ပြီး မိုင်ကရိုဆော့ဖ် ကို ဘီလ် ဂိတ်စ် နှင့် ပူတွဲတည်ထောင်ခဲ့ရာ ၂၀၁၀ခုနှစ်တွင် ကိုယ်ပိုင် ဥစ္စာဓနကြွယ်ဝမှု အမေရိကန်ဒေါ်လာ ၁၂.၇ ဘီလီယံ ဖြင့် ကမ္ဘာပေါ်တွင် အလွန်ချမ်းသာသောပုဂ္ဂိုလ်များ ထဲတွင် တစ်ဦးအဖြစ်သည်။
သူသည် ဗာလ်ကန် အင်ကော်ပိုရိတ် တည်ထောင်သူ နှင့် ဥက္ကဋ္ဌ ဖြစ်ပြီး ကုမ္ပဏီ၏ပိုင်ရှင်လည်းဖြစ်သည်။
သူကိုယ်တိုင်ကုမ္ပဏီကို စီမံအုပ်ချုပ်သည်။
ချာတာ ကွန်မြူနီကေးရှင်းစ် ၏ ဥက္ကဋ္ဌ လည်းဖြစ်သည်။
ဒေါ်လာ ဘီလ်လျံ နှင့် ချီ၍ တန်သော ပို့ဖိုးလီးအိုး(Portfolio) ရင်းနှီးမြှပ်နှံမှုများတွင် ဒီဂျီအို၊ ကီဟာ ဆော့ဖ်ဝဲလ်၊ အိမ်၊ခြံ၊မြေ ပိုင်ဆိုင်မှုများ၊ နှင့် အခြား၄၀ထက်မနည်း နည်းပညာ၊ မီဒီယာ၊ ကွန်တန့်(content) ကုမ္ပဏီများ ပါဝင်သည်။
အယ်လန် သည် ကြေးစားအားကစားအသင်း ၃ သင်းကိုလည်းပိုင်ဆိုင်သည်၊ The Seattle Seahawks of the National Football League(NFL)၊ the Portland Trail Blazers of National Basketball Association(NBA)၊ နှင့် မေဂျာလိဂ်ရှိ the Seattle Sounders FC တို့ဖြစ်ကြသည်။